Document ID: /roh_data/filtered/fineweb-2-filterrobots_roh.jsonl.gz/37465

Surselva - Charrà cun 187 km/h tranter Sumvitg e Mustér
La dumengia suentermezdi è in auto cun numer svizzer charrà bler memia spert sin la via chantunala tranter Sumvitg e Mustér. Suenter avair tratg giu la toleranza ha l'apparat da la polizia inditgà ina spertadad da 187 km/h. Sin il traject èn lubids sulet 80 km/h.
Cunquai ch'i sa tracta d'ina controlla da radar senza post da fermada n'ha la polizia betg pudì retegnair il vehichel en il lieu. Il manischunz culpabel vegn denunzià a la procura publica dal Grischun. Tenor las mesiras chantunalas da surpassaments da spertadad vala quai sco delict grev. Charrar passa 140 km/h ordaifer in vitg vala sco delict da rowdy. Il culpabel sto quintar cun in aut chasti e cun almain in onn praschun.